უოლფიშ-ბეი

უოლფიშ-ბეი (, , ვეშაპების ყურე) — ქალაქი აფრიკის სამხრეთ-დასავლეთ სანაპიროზე და ნამიბიის მთავარი პორტი. 2011 წლის აღწერის მონაცემებით, ქალაქის მოსახლეობის რაოდენობა შეადგენს 62 096 ადამიანს2011 წლის მოსახლეობის აღწერა-Citypopulation. ფართობი — 32,5 კმ²Namibia 2011 Population and Housing Census Preliminary Results. Namibia Statistics Agency, April 2012

 ისტორია 
XIX საუკუნის ბოლოდან, უოლფიშ-ბეი დაიპყრო დიდმა ბრიტანეთმა რეგიონში გერმანიის გეგმების საწინააღმდეგოდ. მას შემდეგ პორტი ეკუთვნოდა დიდ ბრიტანეთს, ხოლო შემდეგ სამხრეთ აფრიკის რესპუბლიკას.

როდესაც 1915 წელს სამხრეთ აფრიკის კავშირმა დაიპყრო სამხრეთ-დასავლეთი აფრიკა, უოლფიშ-ბეიც მის შემადგენლობაში შეიყვანა. სამხრეთ აფრიკის ხელისუფლებამ პირველი მსოფლიო ომის დამთავრების შემდეგ უოლფიშ-ბეი არ დააბრუნა უკან კაპის კოლონიის შემადგენლობაში, რადგანაც მთელი სამხრეთ-დასავლეთი აფრიკა ისედაც დარჩა სამხრეთ აფრიკის კავშირის მმართველობის ქვეშ. იმის მაგივრად, რომ პორტი უკან დაბრუნებულიყო, 1921 წელს მასზე დაწესდა პირდაპირი მმართველობა სამხრეთ აფრიკიდან.

ეს გადაწყვეტილება და ასევე თითქოს ფორმალობა, სამხრეთ აფრიკის ხელისუფლებისათვის აღმოჩნდა დიდი შეცდომა — 1960 წელს გაერთიანებული ერების ორგანიზაციის მიერ მიღებული დეკლარაციით დეკოლონიზაციის შესახებ სამხრეთ-დასავლეთი აფრიკის მთელ ტერიტორიას იმ მომენტში არსებულ საზღვრებში უნდა მიეღო დამოუკიდებლობა. 1970-იან წლებში სამხრეთ აფრიკის რესპუბლიკის ხელისუფლების ცდებმა ისევ ჩაერთო უოლფიშ-ბეი კაპის კოლონიის შემადგენლობაში ვერანაირი შედეგი ვერ მოიტანა, რადგანაც გაერთიანებული ერების ორგანიზაციის წევრმა სახელმწიფოებმა, რომლებიც ისედაც სამხრეთ აფრიკის რესპუბლიკის აპართეიდის რეჟიმის წინააღმდეგ იყვნენ განწყობილები, მხარი დაუჭირეს ნამიბიის ტერიტორიულ მთლიანობას. უოლფიშ-ბეი ნამიბიას გადაეცა 1994 წელს.

 მოსახლეობა 
უოლფიშ-ბეი — თანამედროვე საპორტო ქალაქია შერეული მოსახლეობით; აქ ცხოვრობს ქვეყნის ცენტრალური და სამხრეთი რეგიონებიდან ბევრი გადმოსახლებული, მაგრამ ადგილობრივი მაცხოვრებლების უმრავლესობას შეადგენენ სამუშაოდ ჩამოსული ადამიანები ანგოლიდან, რომლებიც მუშაობენ პორტში.

 ეკონომიკა 
პორტი თევზსაჭერი ფლოტის უზარმაზარი ბაზაა, რომელიც თევზს აწვდის როგორც ქალაქის თევზის გადამამუშავებელ საწარმოებს, ასევე მოტივტივე თევზის საკონსერვო ქარხნებს ღია ზღვაში. რკინიგზით დაკავშირებულია ნამიბიის დედაქალაქ — ვინდჰუკთან.

ქალაქიდან სამხრეთში, სანაპიროს გასწვრივ, იწყება ალმასის ზონა, სადაც მოგზაურობა აკრძალულია.

 დამეგობრებული ქალაქები 
უოლფიშ-ბეი დამეგობრებულია შემდეგ ქალაქებთან:
  ლობატსე ბოტსვანა
  დრაკენსტეინი სამხრეთ აფრიკის რესპუბლიკაWalvis strengthens ties with Drakenstein and Lobatse , Adam   Hartman, The Namibian, 8 November 2011
  კრისტიანსანდი ნორვეგია.

იხილეთ აგრეთვე
ნამიბიის ქალაქების სია

 ლიტერატურა 
 Silverman, Melinda: Between the Atlantic and the Namib. An Environmental History of Walvis Bay , NWG, Windhoek 2004 — Namibiana Buchdepot
 de Beer, Charles: Namibia Marine Life , @tidude Graphix, Swakopmund o.J. — Namibiana Buchdepot
 Heemstra, Phillip; Smith, Margaret M.: Smith's Sea Fishes, Struik Publishers, Cape Town 2003
 Bridgeford, P. and M.: Cape Cross , Walvis Bay 2002 — Namibiana Buchdepot
 Vogt, Andreas: National Monuments in Namibia, Gamsberg Macmillan, Windhoek 2004 — Namibiana Buchdepot

რესურსები ინტერნეტში
 Images from Walvis Bay 
 Walvisbay Port Information
 Walvis Bay City Council 
 Walvis Bay Airport Information 
 Transfer of Walvis Bay To Namibia Act, 1993 

სქოლიო

კატეგორია:ნამიბიის ქალაქები